**TRAKŲ R. ONUŠKIO VAIKŲ DARŽELIO DIREKTORIUS**

**ĮSAKYMAS**

**DĖL IKIMOKYKLINIO IR PRIEŠMOKYKLINIO UGDYMO 2019-2020 M.M. TVARKOS APRAŠO PATVIRTINIMO**

2019 m. rugsėjo 20 d. Nr. VK-11

Onuškis

1. T v i r t i n u Ikimokyklinio ir priešmokyklinio ugdymo tvarkos aprašą 2019-2020 m.m. (pridedama).“

2. Šis įsakymas įsigalioja 2019 m. rugsėjo 1 dieną.

Direktorė Marijona Buividavičienė

PATVIRTINTA

Onuškio vaikų darželio 2019 m. rugsėjo 20 d. direktoriaus įsakymu Nr. VK- 11

SUDERINTA

Onuškio vaikų darželio

Mokytojų tarybos 2019 m. rugsėjo 20 d.

protokolo Nr. MT-5 nutarimu

SUDERINTA

Onuškio vaikų darželio

mokyklos tarybos 2019 m. rugsėjo 20 d.

protokolo Nr. DT-6 nutarimu

**IKIMOKYKLINIO IR PRIEŠMOKYKLINIO UGDYMO 2019-2020 M.M. TVARKOS APRAŠAS**

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo 2019-2020 m.m. tvarkos aprašas (toliau – Tvarkos aprašas) nustato ikimokyklinio ir priešmokyklinio ugdymo organizavimo tvarką Onuškio vaikų darželyje.
2. Aprašo tikslas:užtikrinti ir tobulinti ikimokyklinio ir priešmokyklinio ugdymo paslaugos kokybę.
3. Aprašas parengtas vadovaujantis LR švietimo įstatymais ir teisės aktais, reglamentuojančiais ikimokyklinį ir priešmokyklinį ugdymą.
4. Tvarkos apraše vartojamos sąvokos apibrėžtos Lietuvos Respublikos švietimo įstatyme (toliau – Švietimo įstatymas).
   * 1. **PRIEŠMOKYKLINIO UGDYMO ORGANIZAVIMAS**
5. Organizuojant priešmokyklinį ugdymą vadovaujamasi Lietuvos Respublikos švietimo įstatymu, Jungtinių Tautų vaiko teisių konvencija, ratifikuota 1995 m. liepos 3 d. Lietuvos Respublikos įstatymu Nr. I -983 (Žin., 1995, Nr.60-1501) Lietuvos Respublikos Vyriausybės nutarimais, LR švietimo ir mokslo ministro 2016 m.liepos 22 d. įsakymu Nr. V-674 patvirtintu dokumentu ,,P[riešmokyklinio ugdymo tvarkos aprašas](http://www.e-tar.lt/portal/lt/legalAct/b707c8205d3111e69415b10fee72c487), ir LR švietimo ir mokslo ministro 2018 m. vasario 5 d. įsakymu Nr. V-100 [„Dėl Priešmokyklinio ugdymo tvarkos aprašo patvirtinimo“ pakeitimo](https://e-seimas.lrs.lt/portal/legalAct/lt/TAD/2f4c9b520ab811e88a05839ea3846d8e).

6. Priešmokyklinio ugdymo trukmė – vieneri mokslo metai. Vaikas pradedamas ugdyti su tėvais (globėjais) pasirašius ugdymo sutartį. Sutartis registruojama Mokymo sutarčių registracijos knygoje, vaikas, įtraukiamas į Mokinių registrą ir suformuojama vaiko asmens byla pagal direktoriaus patvirtintą tvarką. Mokymo sutarties terminas (ne ilgesnis nei vieneri metai, išskyrus atvejus, numatytus įstatiminiuose aktuose).

7. Priešmokyklinis ugdymas darželyje vykdomas pagal Trakų rajono savivaldybės tarybos sprendimu patvirtintus modelius: III modelį.

1. Priešmokyklinio amžiaus vaikai ugdomi pagal Priešmokyklinio ugdymosi bendrąją programą. Programa patvirtinta Švietimo ir mokslo ministro [2014 m. rugsėjo 2 d. įsakymu Nr. V-779](https://www.e-tar.lt/portal/lt/legalAct/7008f740329111e4a83cb4f588d2ac1a" \t "_blank). Programa nustato priešmokyklinio ugdymo tikslą, uždavinius, Programos įgyvendinimo prielaidas ir būdus, ugdytinus vaikų pasiekimus – kompetencijas, kompetencijų ugdymo gaires, kompetencijų turinio dėmenis ir vaikų pasiekimų ir pažangos vertinimo gaires.
2. Priešmokyklinio ugdymosi bendrosios programos įgyvendinimo minimali trukmė 160 dienų. Jei vaikas nelankė daugiau kaip du trečdalius minimalios programos įgyvendinimo trukmės, laikomas nedalyvavusiu priešmokyklinio ugdymo programoje.
3. Į Priešmokyklinio ugdymo bendrosios programos ugdymo turinį integruojama „Alkoholio, tabako ir kitų psichiką veikiančių medžiagų vartojimo prevencijos programa“, patvirtinta LR švietimo ir mokslo ministro 2006 m. kovo 17 d. įsakymu Nr. 494; darželio Sveikos ir saugios gyvensenos ugdymo programa „Sveikas darželis“, patvirtinta 2012 m. Už šių programų turinio įgyvendinimą atsakingi pakaitinis priešmokyklinės grupės pedagogas ir visuomenės sveikatos priežiūros specialistas.
4. Siekiant vaikų socialinės kompetencijos ugdymosi, planuojama įgyvendinti tarptautinė prevencinė socialinių įgūdžių ugdymo programa „Zipio draugai“. Už programos įgyvendinimą atsakinga priešmokyklinio ugdymo pedagogė.
5. Vaikų tėvai (globėjai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą) ir kitų mokymo sutartyje nurodytų pareigų vykdymą.
6. Vaiko lankomumas yra žymimas dienyne kiekvieną dieną.
7. Ugdomosios veiklos planavimas vykdomas dienyne. Savaitės ugdymosi uždavinius, vaikų individualiuosius ugdymosi uždavinius numato pagrindinis grupės pedagogas. Dienos veiklą ir ugdymo metodus, planuoja pagal numatytus savaitės ugdymosi uždavinius, tą dieną dirbantis grupėje pedagogas. Abu grupės pedagogai kiekvienos savaitės pabaigoje reflektuoja vaikų pasiekimus, numato tolimesnio vaikų ugdymosi gaires, apmąsto ugdymo metodų ir būdų taikymo efektyvumą. Savaitės planas remiasi metiniu grupės ugdymo planu, kuris yra parengiamas vadovaujantis Ugdomosios veiklos planavimo tvarkos aprašu patvirtintu 2019 m. rugpjūčio 31 d. direktoriaus įsakymu Nr. VK.
8. Vaikų atostogos organizuojamos pagal bendrojo lavinimo mokykloms nustatytą mokinių atostogų laiką (atsižvelgiama į Rūdiškių gimnazijos pradinių klasių mokinių atostogų tvarką).

|  |  |  |
| --- | --- | --- |
|  | Pradžia | Pabaiga |
| Rudens atostogos | 2018-10-29 | 2018-11-02 |
| Žiemos (Kalėdų) atostogos | 2018-12-27 | 2019-01-02 |
| Žiemos atostogos | 2019-02-18 | 2019-02-22  Ir papildomos atostogos |
| Pavasario (Velykų) atostogos | 2019-04-23 | 2019-04-26  Ir papildomos atostogos |

1. Atostogų metu grupėse organizuojamas vaikų laisvalaikis ir priežiūra. Jeigu atostogų dienomis vaikas nelankė priešmokyklinio ugdymo grupės, vadovaujantis Trakų rajono savivaldybės tarybos 2016 m. kovo 24 d. sprendimu Nr. S1-82 Dėl atlyginimo dydžio nustatymo už vaikų, ugdomų pagal ikimokyklinio ir priešmokyklinio ugdymo programas išlaikymą Trakų rajono savivaldybės švietimo įstaigose, tvarkos aprašo patvirtinimo“, atlyginimo už maitinimą nemoka.
2. Priešmokyklinio amžiaus vaikai ugdomi priešmokyklinėje grupėje ,,Boružiukai” (9 vaikai).
3. Pagrindinė priešmokyklinės ugdymo grupės pedagogė, – vyr. pedagogė Aušra Kmieliauskienė ( 1 et.); Su priešmokyklinio amžiaus vaikais dirba meninio ugdymo pedagogė, mokytoja metodininkė Laima Žilionienė, vyr. logopedė Agnė Žiedelienė. Pedagogai savo darbą organizuoja, remdamiesi pareiginiu aprašu.
4. Priešmokyklinio amžiaus vaikams, kuriems nustatyti specialieji ugdymosi poreikiai, ugdomi kartu su priešmokyklinio amžiaus vaikais pagal pritaikytą Priešmokyklinio ugdymosi bendrąją programą. Vaikams turintiems kalbos ir kalbėjimų sutrikimų teikiama logopedo pagalba.
5. Priešmokyklinių grupių darbo laikas 8.00 – 17.00. Esant poreikiui vaikai priimami į ugdymo įstaigą nuo 7.30 Vaikus priima ikimokyklinio ugdymo pedagogė Ona Stankevičienė, kuri organizuoja vaikų žaidimus iki 8.00 val. darželio salėje ar grupėje.
6. Pagrindinis priešmokyklinės grupės pedagogas yra atsakingas už vaikų pasiekimų ir pažangos vertinimą. Vaikų pasiekimai ir pažanga vertinami vadovaujantis ,,Vaikų pasiekimų ir pažangos vertinimo aprašu“, patvirtintu 2018 m. rugpjūčio 31 d. direktoriaus įsakymu Nr. VK-.
7. Įgyvendinęs Programą, pagrindinis priešmokyklinio ugdymo grupės pedagogas su kitu pedagogu, logopedu ar švietimo pagalbos specialistu ( jeigu buvo teikta pagalba psichologo) atlieka vaikų galutinį pasiekimų vertinimą, aptaria jį su tėvais (globėjais) ir parengia Rekomendaciją pagal Priešmokyklinio ugdymo organizavimo tvarkos aprašo priede pateiktą formą (toliau – Rekomendacija). Rekomendacija pasirašoma priešmokyklinio ugdymo pedagogo (-ų) ir patvirtinama Mokyklos vadovo ir pateikiama mokyklai, vykdančiai pradinio ugdymo programą. (Rekomendacija neprivaloma).
8. **IKIMOKYKLINIS UGDYMAS**
9. Ikimokyklinis ugdymas organizuojamas vadovaujantis Lietuvos Respublikos švietimo įstatymu, Jungtinių Tautų vaiko teisių konvencija, ratifikuota 1995 m. liepos 3 d. Lietuvos Respublikos įstatymu Nr. I -983 (Žin., 1995, Nr.60-1501) Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, reglamentuojančiais ikimokyklinio amžiaus vaikų ugdymą
10. Ikimokyklinio ugdymo trukmė – priklauso nuo to kada vaikas atvyko į ikimokyklinio ugdymo įstaigą. Vaikas pradedamas ugdyti su tėvais (globėjais) pasirašius mokymo sutartį. Sutartis registruojama Mokymo sutarčių registracijos knygoje, vaikas, įtraukiamas į Mokinių registrą ir suformuojama vaiko asmens byla pagal direktoriaus patvirtintą tvarką.
11. Ikimokyklinio amžiaus vaikai ugdomi pagal Ikimokyklinio ugdymo programą. Į programos ugdymo turinį integruojama „Alkoholio, tabako ir kitų psichiką veikiančių medžiagų vartojimo prevencijos programa“, patvirtinta LR švietimo ir mokslo ministro 2006 m. kovo 17 d. įsakymu Nr. 494; programa ,,Gyvenimo įgūdžių ugdymas” ir darželio sveikos ir saugios gyvensenos ugdymo programa „Sveikas darželis“ (2012). Už šių programų turinio įgyvendinimą atsakingas ikimokyklinės ir priešmokyklinės grupės auklėtojas ir visuomenės sveikatos priežiūros specialistas.
12. Vaiko lankomumas yra žymimas dienyne kiekvieną dieną.
13. Ugdomosios veiklos planavimas vykdomas dienyne. Savaitės ugdymosi uždavinius, vaikų individualiuosius ugdymosi uždavinius numato pagrindinis grupės auklėtojas. Dienos veiklą ir ugdymo metodus, planuoja pagal numatytus savaitės ugdymosi uždavinius, dirbantis grupėje pedagogas. Abiejų grupių pedagogai kiekvienos savaitės pabaigoje reflektuoja vaikų pasiekimus, numato tolimesnio vaikų ugdymosi gaires, apmąsto ugdymo metodų ir būdų taikymo efektyvumą.
14. Ikimokyklinės grupės pedagogas yra atsakingas už vaikų pasiekimų ir pažangos vertinimą. Vaikų pasiekimai ir pažanga vertinami vadovaujantis ,,Vaikų pasiekimų ir pažangos vertinimo aprašu“, patvirtintu 2019 m. rugpjūčio 31 d. direktoriaus įsakymu Nr. VK-.
15. Vaikui baigus ikimokyklinį ugdymą, grupės auklėtojas su logopedu, meninio ugdymo specialistu, psichologu, švietimo pagalbos specialistais ( jeigu buvo teikta pagalba) atlieka vaikų galutinį pasiekimų vertinimą, aptaria jį su tėvais (globėjais) ir parengia Rekomendaciją priešmokyklinio ugdymo pedagogui apie vaiko atskirų sričių gebėjimus. Rekomendacija pasirašoma ikimokyklinio ugdymo pedagogo (-ų).
16. Ikimokyklinio amžiaus vaikai ugdomi ikimokyklinio ugdymo grupėje: ,,Smalsiukai” grupėje (15 vaikų).
17. Grupės „Smalsiukai“pedagogė Ona Stankevičienė(1,25 et). Su ikimokyklinio amžiaus vaikais dirba meninio ugdymo pedagogė metodininkė Laima Žilionienė, vyr. logopedė Agnė Žiedelienė. Pedagogai savo darbą organizuoja, remdamiesi pareiginiu aprašu.
18. Ikimokyklinio amžiaus vaikams, kuriems nustatyti specialieji ugdymosi poreikiai, integruoti Ikimokyklinėje ,,Smalsiukų” grupėje ir ugdomi kartu su ikimokyklinio amžiaus vaikais. Grupėje vienu metu dirba viena pedagogė, jai padeda auklėtojo padėjėjas darbui su spec poreikių vaikais. Specialiųjų poreikių vaikai ugdomi pagal pritaikytą Ikimokyklinio ugdymo programą. Vaikui, kuriam nustatyti specialieji ugdymosi poreikiai, Programą pritaiko grupėje dirbantis ikimokyklinio ugdymo pedagogas (-ai) kartu su Mokyklos Vaiko Gerovės komisija, sudaryta vadovaujantis Mokyklos Vaiko Gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-319 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ pakeitimo, ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
19. Ikimokyklinio amžiaus vaikams, turintiems kalbos ir kalbėjimų sutrikimų teikiama logopedo pagalba.
20. Ikimokyklinio ugdymo grupės darbo laikas 7.30 – 17.00. Esant poreikiui vaikai priimami į ugdymo įstaigą nuo 7.20 val. Vaikus priima pedagogė Ona Stankevičienė, kuri organizuoja vaikų žaidimus iki 8.00 val. darželio salėje arba grupėje.

**IV SKYRIUS**

**BAIGIAMOSIOS NUOSTATOS**

1. Mokslo metų pabaigoje ikimokyklinės ir priešmokyklinės grupių mokytojai ir specialistai rengia ataskaitą ,,Ikimokyklinės/ priešmokyklinės grupės metinio ugdymo plano įgyvendinimo rezultatai ir jų įtaka vaikų pasiekimams“ ir ją teikia Mokytojų tarybai.
2. Birželio mėnesį, esant poreikiui, grupės jungiamos atsižvelgiant į lankančių vaikų skaičių. Vaikų gyvenimą įstaigoje, pagal patvirtintas gaires, planuoja tą mėnesį dirbantys pedagogai. Jie su vaikais rengia Vasaros darbų pristatymą darželio bendruomenei. Liepos ir rugpjūčio mėnesiais darželis uždaromas laikinai, tėvams sutikus bei Trakų rajono savivaldybės sprendimu. Mokiniai tuo laikotarpiu nukreipiami į Rūdiškių arba Aukštadvario darželius laikinam lankymui tėvų pageidavimu.

\_\_\_\_\_\_\_\_\_\_\_\_\_\_\_\_\_

SUDERINTA:

Darželio tarybos pirmininkė

Lina Verseckienė